  Майя Бывальцева 30-тӥ гудырикошконэ Удмуртиын коронавирус инфекциен черлан 29 выль учыръёсты шараязы. Со сярысь элькун тӧролэн но кивалтэтлэн «ВКонтакте» мерлыко вотэсысь огиназы ивортӥзы. Выль черламъёсты укмыс муниципал кылдытэтъёсын пусйизы: Ижкарын – тямыс адями, Пичи Пурга ёросын – сизьым адями, Шаркан ёросын – куать адями, Дэри ёросын – куинь адями, Сарапулын, Алнаш, Балезино, Кияса, Якшур –Бӧдьы ёросъёсын – быдэн одӥг адями. 10 адями йӧназ. Кык мурт улонысь кошкиз, кышномуртъёслы 83 арес вал. Туннэ нуналлы Удмуртиын выль коронавирус инфекциен черлан 3 сюрс 179 учыр лабораториосын зэматэмын. 2 сюрс 621 адями йӧназ, 60 мурт кулӥз. Али 20-лэн висисьёслэн тазалыксы секыт лыдъяське.  Тегъёс: Тазалык Ижкар висён Удмуртия коронавирус  